ПРИЈЕДЛОГ

На основу члана 30. став 1. алинеја 7. Закона о локалној самoуправи („Службени гласник Републике Српске“, број: 101/04, 42/05 и 118/05), члана 29. и 30. Закона о уређењу простора и грађењу („Службени гласник Републике Српске“, број: 55/10), а у вези са чланом 7. Правилника о садржају, начину израде и доношења документа просторног уређења („Службени гласник Републике Српске“, број: 59/11), члана 38. став 2. тачка е. Статута Града Бијељина („Службени гласник Града Бијељина“, број: 8/13 и 27/13), Скупштина Града Бијељина на \_\_ сједници одржаној дана \_\_\_\_\_\_\_\_\_\_\_\_\_\_ 2014. године, доноси

**О Д Л У К У**

**О УСВАЈАЊУ ИЗМЈЕНЕ РЕГУЛАЦИОНОГ ПЛАНА „ЦЕНТАР ГРАДА“**

**У БИЈЕИНИ**

Члан 1.

Усваја се Измјена регулационог плана „Центар града“ у Бијељини.

Члан 2.

Измјена регулационог плана „Центар града“ у Бијељини садржи текстуални и графички дио.

I) Текстуални дио Измене регулационог плана „Центар града“ у Бијељини састоји се од следећих поглавља:

a. Уводни дио;

b. Стање организације, уређења и коришћења простора;

c. Потребе, могућности и циљеви организације, уређења и коришћења простора;

d. План организације, уређења и коришћења простора;

e. Одредбе и смјернице за спровођење плана.

II) Графички дио плана састоји се од следећих графичких прилога:

1. Копија катастарског плана Р=1:1000;

2. Извод из ревизије и измјене урбанистичког плана Града Бијељина-план намјене површина Р=1:2500;

3. Извод из ревизије и измјене урбанистичког плана Града Бијељина -границе регулационих планова Р=1:5000;

4. Извод из плана парцелације унутар обухвата РП "Центар града" - план просторне организације Р=1:1000;

5. Инжењерско-геолошка карта Р=1:2500;

6. Зоне у обухвату регулационог плана Р=1:2500;

7. Заштита културно-историјског наслеђа и опште карактеристике зоне центра Р=1:2500;

8. План просторне организације Р=1:1000;

9. План саобраћајне инфраструктуре Р=1:1000;

10. План парцелације Р=1:1000

11. План регулационих и грађевинских линија Р=1:1000;

12. Електроенергетска и ПТТ мрежа Р=1:1000;

13. План хидротехничке инфраструктуре Р=1:1000;

14. Топлификација, гасификација Р=1:1000.

Члан 3.

Регулациони план је урађен од стране ЈП "Дирекција за изградњу и развој града" д.о.о. Бијељина, марта 2014. године.

Члан 4.

О провођењу ове Одлуке стараће се надлежни орган јединице локалне самоуправе надлежан за послове просторног уређења - Одељење за просторно уређење Градске управе Града Бијељина.

Члан 5.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број: 01-022- /14

Бијељина, П Р Е Д С Ј Е Д Н И К

Датум, \_\_\_\_\_\_\_\_\_\_\_\_ 2014. године СКУПШТИНЕ ГРАДА БИЈЕЉИНА

Драган Ђурђевић

**ОБРАЗЛОЖЕЊЕ**

**ПРАВНИ ОСНОВ ЗА ДОНОШЕЊЕ ОДЛУКЕ**

Правни основ за доношење Одлуке садржан је у члану 26. и 41. Закона о уређењу простора и грађењу-Службени гласник Републике Српске број 55/10, и члана 38. став 2. тачка е. Статута Града Бијељине-*Службени гласник града Бијељине број 8/13*.

Извод из примењиваних чланова:

ЗАКОН О УРЕЂЕЊУ ПРОСТОРА И ГРАЂЕЊУ, члан 26.: „(1) регулациони план се доноси за претежно изграђена урбана подручја, при чему је нужно детаљно дефинисати услове пројектовања и изградње нових објеката, као и за подручја од општег интереса јединице локалне самоуправе за развој привреде, или изградњу објеката друштвене инфраструктуре.

(2) Регулациони план утврђује: намену површина, намену и спратност објеката, густину насељености и коефицијент изграђености, коефицијент искоришћености, нивелационе податке, регулационе и грађевинске линије, валоризацију постојећих објеката и предлог мера и интервенција, уређење слободних површина, урбанистичко-техничке услове за пројектовање и извођење, услове за израду урбанистичких пројеката, облик и димензије грађевинских парцела (план парцелације), податке о власничком статусу земљишта, услове уређења грађевинског земљишта, изградњу објеката и мреже комуналне, енергетске и саобраћајне инфраструктуре, мере заштите културно-историјског и природног наслеђа, мере заштите становника и материјалних добара од природних и других непогода, мере за уклањање архитектонских баријера, мере за заштиту животне средине, економску валоризацију плана.

(3) Основа за израду регулационог плана је зонинг план, или урбанистички план."

ЗАКОН О ЛОКАЛНОЈ САМОУПРАВИ, члан 30, став 1, алинеја 7.:

"Скупштина града је орган одлучивања и креирања политике града. Њене најважније надлежности су следеће: -доноси спроведбене планове."

СТАТУТ ГРАДА БИЈЕЉИНЕ, члан 38. став 2. тачка е.:

"-доноси спроведбене планове."

**РАЗЛОЗИ ЗА ДОНОШЕЊЕ ОДЛУКЕ**

Одлука о приступању изради Предлога измене регулационог плана „Центар града“ у Бијељини је усвојена од стране Скупштине града Бијељине 21.10.2010.године-Службени гласник општине Бијељина број 21/10. Овај предлог Измене регулационог плана доноси се након обављене стручне расправе на преднацрт, те достављања мишљења надлежних институција. Носилац припреме плана, Одељење за просторно уређење, добило је од стране носиоца израде, ј.п."Дирекција за планирање и изградњу града" д.о.о.Бијељина, нацрт Регулационог плана. Након тога, био је јавни увид, у периоду од 01.06.2012.-30.06.2012.године, као и поновни јавни увид, који је био у периоду од 26.09.2012.-10.10.2012.године.

У периоду од 11.02.2014.-19.02.2014.године био је други поновни јавни увид у нацрт измене регулационог плана. Након тога је, дана 06.03.2014.године спроведена стручна расправа, у складу са чланом 39. Закона о уређењу простора и грађењу-Службени гласник Републике Српске број 55/10, те је по одржаној стручној расправи утврђен предлог регулационог плана у складу са закључцима са расправе.

Пошто је план прошао сву законску процедуру, предлог плана се прослеђује Скупштини на усвајање.

**ФИНАНСИЈСКА СРЕДСТВА**

Финансијска средства потребна за доношење и спровођење ове Одлуке обезбеђена су из буџета Града Бијељине.

ОБРАЂИВАЧ:

ОДЕЉЕЊЕ ЗА ПРОСТОРНО УРЕЂЕЊЕ

ГУГ БИЈЕЉИНЕ

**Градоначелник је утврдио ПРИЈЕДЛОГ ОДЛУКЕ О УСВАЈАЊУ ИЗМЈЕНЕ РЕГУЛАЦИОНОГ ПЛАНА „ЦЕНТАР ГРАДА“ У БИЈЕИНИ, те га прослеђује Скукпштини Града на претрес и усвајање.**

**ГРАДОНАЧЕЛНИК ГРАДА БИЈЕЉИНА**